พบยาบ้ากว่าแสนเม็ด ซุกถุงดำทิ้งหลังร้านขายแตงโม คาดทิ้งหนีความผิด
เจ้าหน้าที่รับแจ้ง พบถุงดำต้องสงสัย ทิ้งไว้หลังร้านขายแตงโม ริมถนนสายสมอทอด-วังพิกุล อ.บึงสามพัน จ.เพชรบูรณ์ ตรวจสอบข้างในพบยาบ้า กว่า 132,000 เม็ด จึงยึดไว้ขยายผลต่อ คาดคนร้ายอาจถูกกดดัน หรือเจอด่านตรวจเข้ม จึงนำมาทิ้งไว้หนีความผิด,เมื่อเวลา 20.00 น.วันที่ 10 ก.พ.62 ร.ต.อ.อนุชา พูลยอด รอง สว.(สอบสวน) สภ.บึงสามพัน จ.เพชรบูรณ์ ได้รับแจ้งจากพลเมืองดีว่า พบถุงดำต้องสงสัย ถูกวางทิ้งไว้หลังร้านขายแตงโม คาดว่าจะมีสิ่งผิดกฎหมายซ่อนอยู่ข้างใน จึงพร้อมด้วย พ.ต.อ.สายัณห์ จันทร์แจ่มกระจ่าง ผกก.สภ.บึงสามพัน, พ.ต.ท.ชลอ ช้างเผือก รอง ผกก.ป., พ.ต.ท.ระบิล ชมภูน้อย รอง ผกก.สส., เจ้าหน้าที่ทหาร ร้อย.รส.ที่ 2 กองพันเสนารักษ์ที่ 8 กองพลทหารม้าที่ 1 พร้อมด้วยกู้ภัยสว่างบึงสามพันธรรมสถาน รุดไปยังที่เกิดเหตุ,ที่เกิดเหตุอยู่บริเวณหลังร้านขายแตงโมแห่งหนึ่ง ริมถนนสายสมอทอด-วังพิกุล หมู่ 4 ต.ซับสมอทอด อ.บึงสามพัน จ.เพชรบูรณ์ พบถุงดำต้องสงสัย จำนวน 2 ถุงใหญ่ และมีถุงบรรจุขนมวางอยู่ด้วย 1 ถุง ตรวจสอบภายในพบว่า เป็นยาบ้า นับได้กว่า 132,000 เม็ด จึงได้ทำการตรวจยึด และเตรียมขยายผลหาขบวนการค้ายาเสพติด มาดำเนินคดีตามกฎหมายต่อไป,จากการสอบถาม เจ้าของร้านขายแตงโม เล่าว่า หลังจากขายแตงโมในตัวตลาดเสร็จ ก็จะเดินทางมาที่ร้าน ซึ่งใช้เป็นสถานที่เก็บแตงโม ขณะที่กำลังเดินไปหลังร้าน ได้สังเกตเห็นถุงดำ จำนวน 2 ถุงใหญ่ และถุงขนม 1 ถุง มีลักษณะผิดสังเกต ซึ่งไม่เคยเห็นมาก่อน สงสัยว่าจะมีสิ่งผิดกฎหมายซุกซ่อนอยู่ด้านใน จึงได้แจ้งให้ นายอณุสรณ์ โพธิ์เดช สารวัตรกำนัน ต.ซับสมอทอด ได้รับทราบพร้อมประสานแจ้งไปยังเจ้าหน้าที่ตำรวจ ทหาร เข้ามาตรวจสอบ ก่อนพบว่าเป็นยาบ้า กว่า 132,000 เม็ด ซึ่งก็ไม่รู้ว่าใครนำมาวางทิ้งไว้ตั้งแต่เมื่อไร เนื่องจากในช่วงกลางวันตนจะปิดร้านไว้ เพื่อเข้าไปขายแตงโมในตัวตลาด เบื้องต้นเจ้าหน้าที่ คาดว่ากลุ่มค้ายาอาจจะถูกกดดัน หรือเจอด่านตรวจของเจ้าหน้าที่ จึงนำมาทิ้งไว้หลังร้านดังกล่าว
เจ้าหน้าที่รับแจ้ง พบถุงดำต้องสงสัย ทิ้งไว้หลังร้านขายแตงโม ริมถนนสายสมอทอด-วังพิกุล อ.บึงสามพัน จ.เพชรบูรณ์ ตรวจสอบข้างในพบยาบ้า กว่า 132,000 เม็ด จึงยึดไว้ขยายผลต่อ คาดคนร้ายอาจถูกกดดัน
ยาบ้า,ยาเสพติด,พบยาบ้า,ยึดยาบ้า,ซุกยาบ้า,ข่าวทั่วไป